**De ce, Doamne?!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce, Doamne?!

Ce vină are neamul nostru de creștini,

că-atâți păgâni i-au îngroșat obrazul

și s-a vândut cu totul la străini

de i-au rămas durerea și necazul?

De ce atâția oameni fără Dumnezeu,

l-au lăsat aproape fără rădăcină,

ce vină are Doamne, neamul meu,

de e lipsit de lege și lumină?

Ce vină au și bieții mei bătrâni,

de au ajuns ca niște cerșetori,

de ce e o rușine că suntem români

pe unde-ajungem, în cele patru zări?

De unde Doamne, răsar atâția hoți,

care se bat să ne conducă neamul,

de ce nu suntem și noi patrioți,

să ne-apărăm credința, râul, ramul?!

De unde-atâta lăcomie-n neamul meu,

de ce noi nu putem să-avem conducători

ce cred în țară și în Dumnezeu,

de ce-am ajuns ca niște cerșetori?!